Diari Oficial de la Generalitat Valenciana


Sumari del DOGV 697, del 06-11-1987 (1987/809915)

ORDRE de 5 d'octubre de 1987, de la Conselleria de Cultura, Educació i Ciència, per la qual es convoca la campanya «Joventut i Cultura 1988» de la Generalitat Valenciana.
--------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/10/05/(1)/dof/vci/html**

### Dades del document

Número de DOGV
:   697

Data del DOGV
:   06-11-1987

Secció del DOGV
:   DISPOSICIONS GENERALS

Número del document
:   1987/809915


Data del document
:   05-10-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 5 d'octubre de 1987, de la Conselleria de Cultura, Educació i Ciència, per la qual es convoca la Campanya "Joventut i Cultura 1988" de la Generalitat Valenciana.  
L'article 31, apartat 25, de l'Estatut d'Autonomia de la Comunitat Valenciana, confereix a la Generalitat competència exclusiva en matèria de Joventut.  
Exercici d'aquesta competència es troba atribuït, sota la direcció superior del Conseller de Cultura, Educació i Ciència, a la Direcció General de Joventut, segons el Decret 95/1987, de 17 d'agost, del Consell de la Generalitat Valenciana. En virtut d?això, a proposta de l'Il·lm. Sr. Director General de Joventut,  
ORDENE:  
Article 1  
Es convoca la Campanya «Joventut i Cultura 1988» de la Generalitat Valenciana, la qual comprendrà les actuacions següents:  
- Encontre Juvenil de Polifonia.  
- Encontre Juvenil de Teatre.  
- Certamen Juvenil d'arts Plàstiques.  
- Certamen Juvenil de Fotografia.  
- Encontre Juvenil de Dansa.  
- Encontre Juvenil de Cine Super 8 i Vídeo.  
- Certamen Juvenil de Poesia «Miquel Hernández».  
- Concurs juvenil de «Còmic».  
Cadascuna de les activitats es regirà per les bases que s'inclouen en l'annex d'aquesta Ordre.  
Article 2  
Queda facultada la Direcció General de Joventut per dictar les bases i les normes complementàries que calga per dur a terme el que disposa aquesta Ordre.  
DISPOSICIO FINAL  
Aquesta Ordre entrarà en vigor el mateix dia que es publicarà en el Diari Oficial de la Generalitat Valenciana.  
València, 5 d'octubre de 1987.  
El Conseller de Cultura, Educació i Ciència,  
CEBRIA CISCAR I CASABAN  
ANNEX I  
BASES DE VENCONTRE JUVENIL DE POLIFONIA 1988  
1.ª Participants.  
Poden inscriure's en aquest Encontre els cors juvenils que ho desitgen, sempre que els seus components no siguen professionals i amb edats compreses entre els 15 i els 30 anys, llevat d'una proporció que no supere el 10% del total dels membres, amb seu en l'àmbit Territorial de la Comunitat Valenciana.  
Els cors comptaran amb un màxim de 60 persones.  
2.ª Inscripció.  
La inscripció es realitzarà emplenant totalment les dades especificades en el Butlletí d'Inscripció.  
Aquest Butlletí, així com la documentació a la qual fa referència la Base Tercera, es presentarà als Serveis Territorials de Cultura i Educació:  
Alacant: C/ Carratalá, 47. tel. 96/5100400.  
Castelló: C/ Major, 91. tel. 964/225212.  
València: av. de Navarro Reverter, 2. tel. 96/3738811.  
El termini d'inscripció finalitzarà el dia 15 de febrer de 1988.  
3.ª Documentació.  
Juntament amb el Butlletí d?Inscripció s'ha de trametre:  
- Relació nominal de components, on s'assenyale l'edat, signada pel Director del cor.  
- Breu currículum del cor.  
4.ª Desenvolupament de l'encontre.  
4.1. Fases Territorials: Amb els cors inscrits a cada província, els Serveis Territorials de Cultura i Educació organitzaran un concert, durant el mes de març de 1988, el qual servirà per a seleccionar els cors participants en l'Encontre de la Comunitat Valenciana.  
4.2. Fase Autonòmica: Els cors seleccionats participaran en l'Encontre Juvenil de Polifonia de la Comunitat Valenciana, a celebrar a Castelló el 21 de maig de 1988.  
4.3. En llurs intervencions, els cors han d'interpretar obligatòriament tres composicions de Polifonia Clàssica, escrites per a cor «a capella», sense instruments.  
5.ª Premis.  
Donat el caràcter convivèncial i no competitiu de l'Encontre, es concediran premis d'igual quantitat a tots els cors seleccionats per cada fase, consistents en:  
5.1. Fases Territorials: 35.000 Ptes. en metàl·lic i diploma o certificat de participació.  
5.2. Fase Autonòmica: 50.000 Ptes. en metàl·lic i diploma o certificat de participació.  
5.3. Als cors residents en localitat diferent a la seu de l'Encontre (fases territorials i autonòmica) se'ls abonarà l'import del desplaçament.  
6.ª Jurat.  
Un jurat, presidit per l'Il·lm. Sr. Director General de Joventut o persona en qui delegue, concedirà els premis assenyalats en la base 4.ª  
7.ª Normes finals.  
L?organització de l'Encontre, la qual correspon a la Direcció General de Joventut, resoldrà tot el que no preveuen les bases.  
La participació en l'Encontre suposa la total conformitat i l?acceptació d'aquestes bases.  
ANNEX 2  
BASES DE L'ENCONTRE JUVENIL DE TEATRE 1988  
1.ª Caràcter de l'encontre.  
L'Encontre Juvenil de Teatre se celebra en el marc de la Campanya «Joventut i Cultura», amb caràcter convivencial, no competitiu.  
2.ª Participants.  
Podran participar-hi grups de joves residents a la Comunitat Valenciana, que reunesquen la condició següent: que l'edat dels seus components estiga compresa entre els 16 i els 26 anys al 30 de desembre de 1988, llevat d'una proporció que no supere el 10% del total dels membres.  
Tan sols s'hi consideraran membres del grup els actors amb paper en l'obra a representar, el Director del grup i les persones amb una comesa específica i imprescindible, i no excediran de 25 en total.  
3.ª Inscripcions.  
Les inscripcions es realitzaran als Serveis Territorials de Cultura i Educació de cada província.  
Alacant: C/ Carratalá, 47. tel. 96/5100400.  
Castelló: C/ Major, 91. tel. 964/225212.  
València: av. de Navarro Reverter, 2. tel. 96/3738811.  
El termini d'inscripció finalitzarà el 15 de gener de 1988.  
4.ª Documentació.  
- Butlletí d'inscripció emplenat com cal.  
- Currículum del grup.  
- Relació nominal dels components, tot especificant l'edat i les funcions, signada pel Director del grup.  
5.ª Desenrotllament de l'Encontre.  
L'Encontre es realitzarà en dues fases:  
5.1. Fases Territorials: en funció del número d?inscripcions que hi hagen, els Serveis Territorials de Cultura i Educació organitzaran encontres de zones o comarques agrupant els participants per raons de proximitat geogràfica. Aquesta fase finalitzarà el 24 d'abril de 1988.  
Preferentment, les actuacions es coordinaran amb la Campanya d'animació Juvenil.  
5.2. Fase Autonòmica: tres dels grups de les fases territorials participaran en la Fase Autonòmica que se celebrarà el 6 i 7 de maig de 1988 al lloc que es determinarà oportunament.  
6.ª Jurat.  
El jurat, presidit per l'Il·lm. Sr. Director General de Joventut, o persona en qui delegue, seleccionarà els 3 grups per a la fase autonòmica i proposarà el grup invitat a l'Encontre Nacional de Teatre 1988, organitzat per l'Institut de la Joventut.  
7.ª Premis.  
Tenint en compte el caràcter no competitiu de l'Encontre es concediran premis de la mateixa quantia a tots els grups seleccionats per a cada fase.  
7.1. Fases Territorials: 40.000 Ptes. en metàl·lic i diploma o certificat de participació.  
7.2. Fase Autonòmica: 50.000 Ptes. en metàl·lic i diploma o certificat de participació.  
8a. Normes finals.  
L?organització de l'Encontre, la qual correspon a la Direcciò General de Joventut, resoldrà tot el que no preveuen les bases.  
La participació en l'Encontre suposa la total conformitat i l?acceptació d'aquestes bases.  
ANNEX 3  
BASES DEL CERTAMEN JUVENIL D'ARTS PLASTIQUES 1988  
1.ª Participants.  
Poden concórrer a aquest Certamen els joves residents a la Comunitat Valenciana, d'edats compreses entre 15 i 25 anys, d'acord amb el que especifiquen aquestes bases.  
2.ª Categories.  
Categoria «A» - 15 a 17 anys.  
Categoria «B» - 18 a 25 anys.  
Els anys de cada categoria complits al 31 de desembre de 1988.  
3.ª Modalitats.  
- Pintura.  
- Dibuix.  
- Escultura.  
4.ª Inscripció i lliurament d'obres.  
Els participants han d'emplenar el «Butlletí d'Inscripció» i enviarlo, juntament amb les obres, als Serveis Territorials de Cultura i Educació, de la província respectiva:  
- Alacant: C/ Carratalá, 47. tel. 965/100400.  
- Castelló: C/ Major, 91. tel. 964/225212.  
- València: av. de Navarro Reverter, 2. tel. 96/3738811.  
El termini d?inscripció finalitzarà l'11 de gener de 1988.  
5.ª Desenrotllament del certamen.  
a) Fases Territorials. Amb les obres presentades d'acord amb aquestes bases, els Serveis Territorials de Cultura i Educació muntaran una exposició provincial abans del 15 de febrer de 1988.  
b) Fase Autonòmica. Les obres seleccionades a les exposicions provincials participaran en el Certamen de la Comunitat Valenciana a celebrar durant la primera setmana de març de 1988 a Alacant.  
c) Les obres de categoria «B» premiades en el Certamen de la Comunitat Valenciana, participaran en el Certamen Nacional Juvenil d'arts Plàstiques, convocat pel Ministeri de Cultura.  
6.ª Premis a la fase autonòmica.  
Categoria «A» Pintura Dibuix Escultura  
Primer premi 70.000 ptes. 60.000 ptes. 70.000 ptes.  
Segon premi 60.000 ptes. 50.000 ptes. 60.000 ptes.  
Tercer premi 50.000 ptes. 40.000 ptes. 50.000 ptes.  
Categoria «B»  
Primer premi 90.000 ptes. 80.000 ptes. 90.000 ptes.  
Segon premi 80.000 ptes. 70.000 ptes. 80.000 ptes.  
Tercer premi 70.000 ptes. 60.000 ptes. 70.000 ptes  
7.a. Condicions tècniques.  
a) Serà condició indispensable que les obres presentades siguen úniques i originals. El tema i les tècniques utilitzades seran totalment lliures, i se'n valorarà especialment l'originalitat i creativitat. Queden excloses tota mena de còpies.  
b) Les obres de pintura de la Categoria «A» tindran al seu costat menor un mínim de 65 cm. i les de la Categoria «B», un mínim de 60 cm., sense comptar l'emmarcat en ambdós casos.  
c) Les obres de dibuix tindran un mínim de 50 x 70 cm. Cada dibuix haurà de presentar-se sobre una cartolina blanca i llisa amb març o llistó de fusta, de la manera més senzilla possible.  
Hauran de dur vidre protector i seran emmarcades com cal. No seran acceptades les obres muntades tan sols amb vidre, sostingudes per grapes metàl·liques o cobertes de plàstic.  
d) El pes màxim de les escultures serà de 60 Kg, i seran fetes de material consistent (pedra, metall, fusta). No s'admetran les obres que no duguen l'embalatge adequat amb la finalitat d'evitar-ne tot risc en el transport.  
e) Totes les obres portaran adherida al dors una etiqueta amb les dades d'identificació següents:  
- Títol.  
- Especialitat i tècnica.  
- Nom i cognoms de l'autor.  
- Adreça, població, província i telèfon.  
- Categoria on s'inscriu.  
8a. Propietat de les obres premiades.  
Totes les obres premiades romandran en propietat de la Generalitat Valenciana.  
La Generalitat Valenciana, previ acord amb les persones interessades, podrà reproduir en qualsevol mitjà que s'escaiga les obres presentades en el Certamen encara que no hi obtinguen premi.  
9.ª Responsabilitat per danys a les obres.  
La Conselleria de Cultura, Educació i Ciència no es fa responsable de possibles ruptures, deterioraments i pèrdues durant els trasllats, si bé subscriurà una pòlissa que assegure, fins a un màxim de 30.000 ptes., cadascuna de les obres que concorren al Certamen.  
10. Jurat.  
Un jurat, presidit per l'Il·lm. Sr. Director General de Joventut o persona en qui delegue, estarà composat per tres personalitats del panorama artístic valencià, i n?actuarà com a Secretari un funcionari del Servei Territorial de Cultura i Educació d'Alacant.  
11. Normes finals.  
L?organització del Certamen, la qual correspon a la Direcció General de Joventut, resoldrà tot el que no preveuen les bases.  
La participació en el Certamen suposa l?acceptació d'aquestes bases.  
ANNEX 4  
BASES DEL CERTAMEN JUVENIL DE FOTOGRAFIA 1988  
1.ª Participants.  
Poden concórrer a aquest Certamen els joves residents a la Comunitat Valenciana, compresos en les edats de 15 a 30 anys, d'acord amb el que especifiquen aquestes Bases.  
2.ª Categories.  
S'estableixen dues categories:  
- Categoria A: de 15 a 19 anys.  
- Categoria B: de 20 a 30 anys.  
3.ª Modalitats.  
- Fotografies en blanc i negre.  
- Fotografies en color.  
4.ª Tema.  
Formes de vida, aspiracions, activitats, problemes, necessitats, etc. dels joves.  
5.ª Característiques.  
Les fotografies podran ser presentades en qualsevol dels formats següents: 30x4O cm. o 40x5O cm., muntades en cartolina.  
Cada autor podra presentar-ne un mínim de 3 i un màxim de 5, sobre temes diferents o amb unitat temàtica.  
Al dors de cada cartolina es farà una explicació breu del tema tractat a la fotografia que li done suport.  
Serà condició indispensable que les fotografies siguen originals i inèdites.  
6.ª Inscripció.  
Es realitzarà emplenant el «Butlletí d'Inscripció», el qual es presentarà, juntament amb les obres, al Servei Territorial de Cultura i Educació que pertoque.  
El termini d'inscripció finalitzarà el dia 19 de febrer de 1988.  
Les obres portaran adherida al dors una targeta amb les dades d'identificació següents:  
- Títol.  
- Nom i cognoms de l'autor.  
- Adreça i telèfon.  
7.ª Exposició.  
Amb les obres presentades es realitzarà una exposició a Castelló durant els dies 16 al 30 d'abril de 1988.  
8.ª Premis.  
8.1. Modalitat «blanc i negre».  
Categoria A.  
1r. premi: 40.000 Ptes. i diploma.  
2n. premi: 30.000 Ptes. i diploma.  
Categoria. B.  
1n premi: 50.000 Ptes. i diploma.  
2n. premi: 40.000 Ptes, i diploma.  
8.2. Modalitat «color».  
Categoria A.  
1r. premi: 40.000 Ptes. i diploma.  
2n. premi: 30.000 Ptes. i diploma.  
Categoria B.  
1r. premi: 50.000 Ptes. i diploma.  
2n. premi: 40.000 Ptes. i diploma.  
9.ª Destinació de les fotografies.  
9.1. Fotografies premiades:  
Les fotografies premiades romandran en poder de l'Administració, la qual podrà reproduir-les i utilitzar-les a les seues publicacions i activitats.  
9.2. Fotografies no premiades:  
Seran tornades les fotografies no premiades a aquells que en el moment de la inscripció (base 5 a) presenten un sobre de tamany adequat amb l'adreça on desitgen rebre-les. Totes les altres passaran en dipòsit al fons documental de l'Administració, la qual podrà utilitzarles a les seues activitats específiques amb menció de l'autor.  
10.ª Jurat.  
El Jurat, presidit per l'Il·lm. Sr. Director General de Joventut, o persona en qui delegue, concedirà els premis prevists en la base 8.ª  
11.ª Normes finals.  
L?organització del Certamen, la qual correspon a la Direcció General de Joventut, resoldrà tot el que no preveuen les bases.  
La participació en el Certament suposa la total conformitat i acceptació d'aquestes bases.  
ANNEX 5  
BASES DE L'ENCONTRE JUVENIL DE DANSA 1988  
1.ª Participants.  
Poden inscriure's a l'Encontre els grups de dansa i els joves, individualment considerats, que ho desitgen; tant els uns com els altres, amb residència en l'àmbit territorial de la Comunitat Valenciana.  
L'edat límit per participar-hi serà de 26 anys.  
2.ª Inscripcions.  
La inscripció es farà emplenant com cal les dades especificades en el Butlletí d'Inscripció. Aquest es presentarà al Servei Territorial de Cultura i Educació de la província que pertoque-  
El termini d'inscripció finalitzarà el dia 15 de febrer de 1988.  
El butlletí d'inscripció s?haurà d'acompanyar de fotocòpia del DNI i currículum del sol·licitant, on constarà els estudis i el curs que realitza o ha realitzat referents a dansa, l'edat a la qual comença els estudis de dansa, els professors que ha tingut i quantes dades puguen contribuir a tenir un coneixement de la seua preparació actual.  
3.ª Modalitats.  
L'Encontre comprendrà les modalitats següents:  
- Dansa Clàssica.  
- Dansa Contemporània.  
- Dansa Espanyola.  
4.ª Desenrotllament de l'Encontre Un jurat designat a tal efecte seleccionarà un màxim de 8 grups o solistes de cada modalitat amb els quals muntarà un espectacle, el qual s'oferirà a València durant el mes d'abril.  
5.ª Premis  
Als participants (individuals o membres d'un grup) seleccionats se'ls concedirà un premi de 16.000 Ptes. en metàl·lic i diploma o certificat acreditatiu de la llur participació.  
Als residents fora de València se'ls abonaran les despeses de desplaçament.  
6.ª Jurat.  
Un jurat, presidit per l'Il·lm. Sr. Director General de Joventut o persona en qui delegue, concedirà els premis assenyalats en la base 4.ª  
7.ª La participació en l'Encontre suposa l?acceptació d'aquestes bases.  
ANNEX 6  
BASES DE L'ENCONTRE JUVENIL DE CINE SUPER 8 I VIDEO DE LA COMUNITAT VALENCIANA 1988  
La Generalitat Valenciana, mitjançant la Conselleria de Cultura, Educació i Ciència, organitza la Trobada Juvenil i mutu coneixement entre els joves interessats en aquest medi d'expressió i comunicació, que hom realitzarà d'acord amb les bases següents:  
1.ª Participants.  
Poden participar en l'Encontre els joves espanyols, compresos entre els 13 i els 26 anys, d'acord amb el que especifiquen aquestes bases.  
2.ª Inscripció i lliurament d'obres.  
Els participants han d'emplenar el «Butlletí d'Inscripció» i presentar-lo a la Direcció General de Joventut, av. de Campanar, 32, 46762 València o als Serveis Territorials de Cultura i Educació d'Alacant, Castelló i València.  
El termini d'inscripció finalitzarà el 30 d'abril de 1988.  
Les cintes, en sobre tancat, assenyalant títol de l'obra, nom i cognoms del director, adreça postal i fotocòpia del DNI, poden presentarse fins l'1 de juny de 1988.  
3.ª Categories.  
S'estableixen dues categories en funció de l'edat:  
- Categoria A: de 13 a 17 anys.  
- Categoria B: de 18 a 26 anys.  
4.ª Condicions tècniques.  
a) Cada participant podrà presentar en l'Encontre dues obres com a màxim.  
b) Les obres seran inèdites i originals, poden presentar-se en qualsevol llengua de l'Estat Espanyol, amb una durada màxima de 45 minuts.  
c) Les cintes seran gravades en algun dels procediments següents.  
- Cine: Pel·lícula Super 8.  
- Vídeo domèstic: VHS o BETA.  
- Vídeo 8 mm.  
5.ª Modalitats.  
Hi haurà dues modalitats per categoria:  
1.ª Cine super 8.  
2.ª Vídeo.  
6.ª Desenrotllament de l'Encontre.  
La projecció de les obres presentades es realitzarà durant els dies 1, 2 i 3 de juliol de 1988 a Xest i València.  
Paral·lelament a les projeccions es celebraran conferències i taules redones, juntament amb altres activitats d?animació cultural.  
7.ª Premis.  
Es concediran els premis següents:  
Cine Super 8.  
Categoria «B».  
- 1r.: 80.000 Pts. trofeu i diploma.  
- 2n.: Trofeu i diploma.  
Categoria «B».  
- 1r.: 100.000 pts, trofeu i diploma.  
- 2n.: Trofeu i diploma  
Vídeo  
Categoria «A»  
- 1r.: 80.000 Pts. trofeu i diploma.  
- 2n.: Trofeu i diploma.  
Categoria «B»  
- 1r.: 100.000 Pts. trofeu i diploma.  
- 2n.: Trofeu i diploma.  
Accèssits  
- 16 accèssits dotats amb 10.000 Pts i diploma.  
Premis Especials:  
- 1 premi de 60.000 pts. i diploma a la millor pel·lícula de grups d'EATP d'Ensenyaments Mitjans o EGB.  
- 1 premi de 50.000 pts. i diploma a la millor pel·lícula de grups d'EATP d'Ensenyaments Mitjans o EGB de la Comunitat Valenciana.  
Cap pel·lícula obtindrà més d'un premi amb dotació econòmica.  
- A tots els autors seleccionats se'ls concedirà un diploma acreditatiu de llur participació.  
- L'estada a València de tots els joves participants en l'Encontre serà per compte de l?Organització.  
8.ª Jurat.  
Un jurat, presidit per l'Il·lm. Sr. Director General de Joventut o persona en qui delegue, seleccionarà les obres que es projectaran en l'Encontre i concedirà els premis assenyalats en la base 7ª.  
9.ª Destinació de les obres.  
De les obres premiades i d'aquelles que es consideren d'interés, la Direcció General de Joventut en farà còpies que podrà utilitzar lliurement en les seues activitats específiques o en programes institucionals.  
Les obres podran ser retirades per llurs autors en el termini de 30 dies després de la finalització de l'Encontre.  
10.ª Normes finals  
L?Organització de l'Encontre, que correspon a la Direcció General de Joventut, resoldrà el que no preveuen aquestes bases.  
La participació en l'Encontre suposa la total conformitat i l?acceptació d'aquestes bases.  
ANNEX 7  
BASES DEL CERTAMEN JUVENIL DE POESIA «MIGUEL HERNANDEZ» 1988  
1.ª Participants.  
Podran participar en el Certamen Juvenil de Poesia «Miguel Hernández» els joves nascuts o residents en l'ámbit territorial de la Comunitat Valenciana, compresos entre els 14 i els 26 anys.  
2.ª Categories.  
S'estableixen dues categories:  
- «A»: de 14 a 17 anys.  
- «B»: de 18 a 26 anys.  
3.ª Inscripcions.  
Es realitzaran als Serveis Territorials de Cultural Educació (Negociat de Joventut):  
Alacant: C/ Carratalá, 47. tel. 96/5100400.  
Castelló: C/Mayor, 91. tel. 964/225212.  
València: av. de Navarro Reverter, 2. tel. 96/3738811.  
4.ª Termini d?inscripció.  
Fins al 15 de febrer de 1988.  
5.ª Característiques de les obres.  
5.1. Les obres hauran de ser inèdites i escrites en valencià o castellà.  
5.2. Els treballs que hi concorresquen consistiran en:  
- Categoria A: Un poema.  
- Categoria B: Una col·lecció de poemes.  
En ambdós casos, sense limitació en quant a l'extensió, el tema o l'estil.  
5.3. Els treballs es presentaran escrits a màquina, a doble espai i per triplicat, sense signar; aniran en sobre tancat a l'exterior del qual figurarà únicament el lema o títol del treball i la categoria «A» o «B», a més d'una plica tancada amb el mateix lema, a l'interior de la qual figuraran les dades de l'autor: Nom i cognoms, adreça, telèfon i fotocòpia del DNI.  
6.ª Premis.  
En un acte públic que tindrà lloc amb motiu del XLV aniversari de la mort del poeta Miguel Hernández, s'hi realitzarà el lliurament de premis, els quals seran els següents:  
Categoria A (14 a 17 anys).  
1r 30.000 Ptes.  
2n. 20.000 Ptes.  
3r. 10.000 Ptes.  
Categoria B (18 a 26 anys).  
1r. 70.000 Ptes.  
2n. 50.000 Ptes.  
3r. 40.000 Ptes.  
7.ª Propietat de les obres premiades.  
Els treballs premiats romadran en propietat de la Generalitat Valenciana, qui podrà publicar-los en la manera que considere convenient, fent-hi constar el nom de l'autor.  
8.ª Jurat.  
Un jurat, presidit per l'Il·lm. Sr. Director General de Joventut, o persona en qui delegue, compost per 3 vocals i secretari, concedirà els premis prevists en la base 61.  
El veredicte del Jurat serà inapel·lable; els premis poden declararse deserts.  
9.ª Cada autor podrà obtenir només un premi en aquesta convocatòria.  
10. Els treballs no premiats seran tornats als autors lliurant-los a l'adreça assenyalada a la plica.  
11. La participació en el Certamen suposa la plena acceptació d'aquestes bases.  
ANNEX 8  
BASES DEL CONCURS JUVENIL DE «COMIC» 6543 HN LA COMUNITAT VALENCIANA  
1.ª Participants.  
Podran participar en el Concurs els joves residents en l?àmbit territorial de la Comunitat Valenciana compresos entre els 14 i 26 anys, d'acord amb el que especifiquen aquestes bases.  
2.ª Categories. S'estableixen dues categories:  
- «A»: de 14 a 17 anys.  
- «B»: de 18 a 26 anys.  
Els anys de cada categoria complits al 30 de desembre de 1988.  
3.ª Tema, modalitat i format.  
El tema és lliure, però els personatges hauran de ser originals, de creació pròpia i inèdits.  
Els treballs podran ser realitzats en blanc i negre o en color; es presentarà al Concurs l'obra original, la qual podrà ser realitzada amb tècnica lliure.  
Les obres constaran de 4 pàgines proporcionals de 18 x 24 cm. (DIN A-3), i hauran de presentar-se retolades com cal.  
Els treballs poden ser retolats en valencià o en castellà.  
4.ª Presentació.  
Els treballs es presentaran en sobre sense signatura, sota un títol o lema i a dins en sobre tancat sota el mateix lema o títol, les dades personals de l'autor: nom i cognoms, adreça, telèfon, professió, edat i fotocòpia del DNI.  
La presentació de les obres pot fer-se individualment o conjuntament entre dibuixant i guionista.  
5.ª Inscripció.  
Els concursants emplenaran el «Butlletí d'Inscripció» i hauran de remetre-ho, amb les obres, al Servei Territorial de Cultura i Educació de la província que pertoque:  
- Alacant: C/ Carratalá, 47. tel. 96/5100400.  
- Castelló: C/ Major, 91. tel. 964/225212.  
- València: av. de Navarro Reverter, 2. tel. 96/3738811  
El termini d'inscripció finalitzarà el 29 de febrer de 1988.  
6.ª Exposició i propietat de les obres.  
Amb les obres presentades es farà una exposició a València entre l'1 i el 15 de maig de 1988. Finalitzada aquesta exposició i en el termini de 30 dies es tornaran els treballs no premiats.  
Totes les obres són propietat dels seus autors, llevat de les premiades que romandran en propietat de la Generalitat Valenciana.  
7.ª Premis.  
Categoria «A».  
- 1r. premi: 30.000 Ptes. i diploma.  
- 2n. premi: 20.000 Ptes. i diploma.  
Categoria «B».  
- 1r. premi: 80.000 Ptes i diploma.  
- 2n. premi: 70.000 Ptes i diploma.  
- 3r. premi: 60.000 Ptes i diploma.  
8.ª Jurat.  
Un jurat, presidit per 1'11-1m. Sr. Director General de Joventut o persona en qui delegue, estarà compost per tres personalitats del panorama artístic valencià, actuant com a Secretari un funcionari designat a l'efecte.  
9.ª Normes Finals.  
L?organització de l'Encontre, la qual correspon a la Direcció General de Joventut, resoldrà tot el que no preveuen les bases.  
La participació en l'Encontre, suposa l?acceptació d'aquestes bases.


Còpia Permalink ELI